Genesis 23 ABA - Sara het 127 jaar oud geword. Sy het - Bible Search
1Sara het 127 jaar oud geword. 2Sy het gesterf in die stad Kirjat-Arba, dit is Hebron, in die land Kanaän. Abraham het oor Sara gehuil en *gerou. 3Daarna het Abraham opgestaan en weggegaan van sy vrou se lyk. Hy het met die Hetiete gaan praat en vir hulle gesê: 4"Ek is 'n *vreemdeling, ek woon nie altyd hier by julle nie. Ek wil asseblief by julle 'n stuk grond hê wat my eie kan wees, sodat ek my vrou daar kan begrawe."
5Die Hetiete het vir Abraham gesê: 6"Luister na ons, Meneer. Jy is een van ons belangrike leiers. Begrawe jou vrou in die beste *graf wat ons het. Nie een van ons sal weier as jy jou vrou in sy graf wil begrawe nie."
10Efron het tussen die Hetiete gesit. Hy het Abraham geantwoord, en almal wat by die stad se *poort ingekom het, kon hoor wat hy sê. Hy het gesê: 11"Nee, Meneer, luister na my. Ek gee die grond vir jou en ook die grot wat daarop is. Ek gee dit vir jou hier waar my mense dit sien. Begrawe jou vrou daar."
14Efron antwoord toe vir Abraham: 15"Meneer, luister na my. Die stuk grond kos 400 *sikkels silwer. Maar wat maak dit saak tussen my en jou? Begrawe jou vrou daar."
16Abraham het na Efron geluister. Hy het die silwer geweeg en vir Efron gegee. Dit was soveel silwer soos Efron voor die Hetiete gesê het, 400 sikkels, soos 'n *handelaar dit weeg. 17So het Efron sy grond in Makpela verkoop. Dit was die grond oorkant Mamre, die grond en die grot en al die bome daarop. 18Dit het Abraham se grond geword. Al die Hetiete wat by die stad se poort was, het gesien dat Abraham daarvoor betaal het.